Blankgorĝa koturnokolombo

Blankgorĝa koturnokolombo (Zentrygon frenata) estas specio de birdoj de la kolomba familio Kolombedoj (Columbidae) kaj de la genro Zentrygon aŭ koturnokolomboj, kiuj vivas en la Neotropiso.

eta|maldekstra|GeotrygonBourcieriSmit|alt=GeotrygonBourcieriSmit.jpg
Ĝi troviĝas en Argentino, Bolivio, Kolombio, Ekvadoro kaj Peruo. Ties naturaj habitatoj estas subtropikaj aŭ tropikaj malsekaj montararbaroj.

Ĝi estas 28–32 cm longa kolombo kun pezo de 305 gramoj: tiu estas la plej granda el la koturnokolomboj kaj estas unu el la plej grandaj kolomboj de Sudameriko. Ĝi estas ĝenerale helbruna kolombo kun ruĝaj piedoj kaj nigreca beko. La kapo estas hela kun grizaj nuancoj en verto, sablokolora vangareo inter du fajnaj nigraj strioj kaj tre blanka gorĝo kio nomas la specion.

Kategorio:Kolombedoj
Kategorio:Neotropisa faŭno
Kategorio:Birdoj de Sudameriko
Kategorio:Birdoj de Argentino